మహేశ్ కథానాయకుడిగా ఎ.ఆర్. మురుగదాస్ రూపొందిస్తోన్న ‘స్పైడర్’ చిత్రం విజయదశమి పర్వదినం సందర్భంగా సెప్టెంబర్ 27న విడుదలకు సిద్ధమవుతోంది. ఇప్పటివరకూ డబ్బింగ్ చిత్రాలతోటే తమిళ ప్రేక్షకులకు తెలిసిన మహేశ్.. తొలిసారి నేరుగా తమిళంలో మాట్లాడుతూ వాళ్లను అలరించనున్నారు. ఒకేసారి రెండు భాషల్లో సినిమానంతా చిత్రీకరించడం ఎంత కష్టమో మురుగదా్సకు తెలిసివచ్చింది. అందుకే ‘‘ఆఖరుకి సైలెంట్ షాట్ను కూడా రెండు భాషల్లో విడివిడిగానే తీశాం. అంటే పూర్తి స్థాయిలో ఇది తెలుగు చిత్రం, అదే సమయంలో పూర్తి తమిళ చిత్రం కూడా. క్లైమాక్స్ను చాలా భారీగా చిత్రీకరించాం. రెండు భాషల్లో క్లైమాక్స్ ఒకేలా ఉంటుంది. రెండు భాషల్లో చేయడం వల్ల ప్రాజెక్ట్ ఆలస్యమైంది. ఇప్పటివరకు నేను ద్విభాషా చిత్రం చేయలేదు. ఒక సినిమా కాకుండా, రెండు సినిమాలు తీసినట్లుగా ఉంది. ఇది నాకు కొత్త అనుభవం’’ అని ఆయన చెప్పారు. ఈ సినిమాను మలయాళంలోనూ, అరబిక్లోనూ డబ్ చేసి, ఒకేసారి విడుదలకు ప్రయత్నాలు చేస్తుండటం గమనార్హం. ‘‘ఇది హైదరాబాద్ నేపథ్యంలో నడిచే కథ. తమిళ వెర్షన్లోనూ అంతే. దాని కోసం చెన్నై నేపథ్యం అని మార్చలేదు. తెలుగులో అమీర్పేట్ అని ఉంటే, తమిళంలోనూ అదే చెప్పాం. తమిళ వెర్షన్లో మహేశ్ డబ్బింగ్ చాలా క్లీన్గా బాగుందని నా స్నేహితులంతా అంటున్నారు. తమిళ్కు అది కూడా ప్లస్ పాయింటే’’ అని తెలిపారు మురుగదాస్. ప్రస్తుతం ఈ చిత్రానికి సంబంధించిన చివరి పాటను రొమేనియాలో మహేశ్, రకుల్ప్రీత్పై చిత్రీకరిస్తున్నారు.
mahesh kathaanaayakudigaa e.ar. murugadas roopondistoonna ‘spider’ chitram vijayadasami parvadinam sandarbhamgaa september 27na vidudalaku siddhamavutondi. ippativarakuu dabbing chitralathote tamila prekshakulaku telisina mahesh.. tolisari nerugaa tamilamlo maatlaadutuu vaallanu alarinchanunnaaru. okesari rendu bhaashallo sinimaanantaa chitreekarinchadam entha kashtamo murugadsaku telisivacchindi. anduke ‘‘aakharuki silent shatnu kuudaa rendu bhaashallo vidividigaane teesaam. ante puurti sthaayilo idhi telugu chitram, adhe samayamlo puurti tamila chitram kuudaa. clymacsnu chala bhariga chitrikarincham. rendu bhaashallo climax okela untundi. rendu bhaashallo cheyadam valla praject aalasyamaindi. ippativaraku nenu dwibhasha chitram cheyaledu. oka sinima kakunda, rendu cinimaalu teesinatlugaa undi. idhi naaku kotta anubhavam’’ ani aayana cheppaaru. ee sinimaanu malayaalamloonuu, arabikloonuu dub chesi, okesari vidudalaku prayatnaalu chestundatam gamanarham. ‘‘idhi hyderabad nepathyamlo nadiche katha. tamila versionloonuu anthe. daani kosam chennai nepathyam ani marchaledu. telugulo amirpate ani unte, tamilamloonuu adhe cheppam. tamila versionlo mahesh dabbing chala cleenga bagundani naa snehitulantaa antunnaru. tamilku adhi kuudaa plus payinte’’ ani telipaaru murugadas. prastutam ee chitraaniki sambandhinchina chivari paatanu romenialo mahesh, rakulpreetpai chitrikaristunnaru.